Καλύβια Πέλλας

Τα **Καλύβια** είναι χωριό υπάγεται στην δημοτικ΄η ενότητα Σκύδρας του δήμου Σκύδρας και ανήκει στον νομό Πέλλας στην περιφέρεια Κεντρικής Μακεδονίας. Σύμφωνα με την απογραφή του 2021 το χωριό είχε πληθυσμό 913 κατοίκων. Το δημοτικό διαμέρισμα Καλυβίων είναι από τα μεγαλύτερα του δήμου ως προς τον πληθυσμό. Ο οικισμός συνδέεται με τον πρώην Δήμο Μεγάλου Αλεξάνδρου, με την Κρύα Βρύση, το Άσπρο και τη Δάφνη.

## Ιστορία
Τα Καλύβια Νομού Πέλλας κατοικήθηκαν γύρω στα 1900. Μέχρι τότε στην περιοχή κατοικούσαν Τούρκοι στρατιώτες (ήταν στρατόπεδο τσεκων-τσερκεζων). Οι πρώτοι κάτοικοι είναι γηγενείς Μακεδόνες από τα γύρω χωριά την εποχή του Μακεδονικού Αγώνα. Το μέρος που είναι σήμερα κτισμένα τα Καλύβια τότε ήταν περιοχή με «τούμπες», δηλαδή ήταν ψηλό μέρος χωρίς νερό και γι αυτό επιλέχτηκε από τους γηγενείς κατοίκους της γύρω περιοχής. Οι περισσότεροι ήταν ψαράδες στη λίμνη των Γιαννιτσών, η οποία έφτανε μέχρι το σημερινό χωριό Λιπαρό. Από τις καλύβες των ψαράδων πήρε το όνομά του το χωριό. Έφτιαχναν δηλαδή τις κατοικίες τους με πλήθια και την οροφή με ξύλα και νεροχορτα από το βάλτο. Το 1913-14 εγκαθίστανται στα Καλύβια οικογένειες κτηνοτρόφων Βλάχων από τα Μεγάλα Λιβάδια του Πάικου. Κατά τη διάρκεια του Α΄ Παγκοσμίου πολέμου αλλά κυρίως μετά τη Μικρασιατική καταστροφή εγκαθίστανται στα Καλύβια Ανατολικοθρακιώτες ΄Ελληνες από τη χερσόνησο της Καλλίπολης οι οποίοι κουβαλούν μαζί τους μια βαριά κληρονομιά κι έναν εξίσου αξιόλογο πολιτισμό μ' αυτό των εντοπίων και των βλάχων κατοίκων των Καλυβίων. Το 1934 έρχονται και βλάχοι από το χωριό Αητομηλίτσα (Ντένισκο) της Κόνιτσας. Το χωριό μεγαλώνει ...Στη δεκαετία του 1970 μετοικούν στα Καλύβια και ορισμένες οικογένειες βλάχων από τον Άγιο Γερμανό και την ευρύτερη περιοχή των Πρεσπών. Σήμερα οι βλάχικες οικογένειες είναι περίπου 105 (35 με καταγωγή από τα Μεγάλα Λειβάδια, 30 περίπου ήρθαν από την Αετομηλίτσα Ιωαννίνων και περίπου 40 από την Ήπειρο.
Στις 07/02/1922 αναγνωρίστηκε η κοινότητα Βαλτων που δημιουργήθηκε από τη συνένωση των χωριών Ακρολιμνης και Καλυβιων με έδρα τα Εσωβαλτα. Τα Καλυβια αποτελούσαν πια οικισμό της νέας κοινότητας. Ο συνοικισμός Καλυβιων αναγνωρίστηκε σαν αυτοτελής κοινότητα και αποσπάστηκε στις 18/12/1954(ΦΕΚ.Α19) από την κοινότητα Βάλτων. Το 1998 και έπειτα από δεκαετίες  με αυτοτελή τοπική διοίκηση (Κοινότητα Καλυβίων), με τον Νόμο Καποδίστρια , προσχώρησε στην Σκύδρα και μαζί με άλλες κοινότητες αποτελεί Τοπική Κοινότητα του Δήμου Σκύδρας. 

## Ασχολία Κατοίκων
Σήμερα η κύρια ασχολία των κατοίκων είναι η γεωργία και λιγότερο η κτηνοτροφία. Το χωριό σήμερα είναι ένας σύγχρονος οικισμός με ρυμοτομία, ασφαλτοστρωμένους δρόμους, πλατείες, πάρκα, παιδικό σταθμό, δημοτικό σχολείο, νηπιαγωγείο, ΚΑΠΗ, ποδοσφαιρική ομάδα τον Απόλλωνα Καλυβίων, κλειστό γυμναστήριο σύγχρονων προδιαγραφών,  Αγροτικό συνεταιρισμό και αγροτικό σύλλογο και πολλά ιδιωτικά μαγαζιά για την εξυπηρέτηση του πληθυσμού καθώς και τον πολιτιστικό σύλλογο ΑΜΥΝΤΑΣ Καλυβίων, ο οποίος από το 1981 που δημιουργήθηκε εως και σήμερα αποτελεί τον βασικό μοχλό παραγωγής πολιτισμού  και σημαντικών πολιτιστικών εκδηλώσεων και δράσεων. 

## Πρόσωπα
* Πέτρος Ραβούσης (γεννήθηκε στις 14 Φεβρουαρίου 1954), ποδοσφαιριστής.

## Παραπομπές


Κατηγορία:Δήμος Σκύδρας
Κατηγορία:Χωριά της περιφερειακής ενότητας Πέλλας